PRIMĂRIA COMUNEI MACEA
COMPARTIMENT JURIDIC ȘI RESURSE UMANE



RAPORT DE SPECIALITATE 
NR.22292/03.03.2023
Al PROIECTULUI DE HOTĂRÂRE nr.32/2023
[bookmark: _Hlk129003408]privind aprobarea Contractului de delegare a gestiunii unor activități componente ale serviciului de salubrizare

           Având in vedere: 
- Adresa nr. 1133/02.03.2023 emisă de către Asociaţia de Dezvoltare Intercomunitară Sistem Integrat de Gestionare a Deşeurilor Judeţul Arad, împreună cu anexele aferente ;
- prevederile art. 6 alin. (1) lit. l), art. 20 alin. (2) lit. a), art. 25 coroborat cu art. 26 din Legea serviciului de salubrizare a localităţilor nr. 101/2006 republicată, cu modificările şi completările ulterioare;
- prevederile art. 2 lit. o), art. 8 alin. (3), lit. k, art. 9 alin. (2) lit. d) coroborat cu art. 43 din  Legea nr. 51/2006 serviciilor comunitare de utilităţi publice republicată, cu modificarile şi completările ulterioare; 
            Văzând faptul că  ADI-SIGD propune UAT-urilor membre in cadrul asociației, încheierea și semnarea Contractului de delegare a gestiunii unor activități componente ale serviciului de salubrizare, respectiv colectarea separată și transportul separat al deșeurilor municipale din județul Arad, ZONA 1, cu operatorul RETIM ECOLOGIC SERVICE SA, ca urmare a procedurii de negociere fără publicarea prealabilă a unui anunț de participare.
      Având in vedere faptul că Regulamentul supus spre aprobare,  detaliază obiectul serviciilor de colectare separată și transportul separat al deşeurilor municipale și al deşeurilor similare, provenite din activități comerciale din industrie și instituţii, inclusiv fracţii colectate separat, fără a aduce atingere fluxului de deşeuri de echipamente electrice și electronic  e, baterii și acumulatori, din judeţul Arad, proiect gestionat de ADI-SIGD Arad — ZONA 1; ZONA 2; ZONA 3; ZONA 4; ZONA 5, pentru serviciul public de salubrizare al "Asociaţiei de Dezvoltare intercomunitară Sistem Integrat de Gestionare a Deşeurilor judeţul Arad", partea de operare a instalațiilor de compostare, transfer și sortare, este tratată într-un document separat.
	
      
             O dată cu semnarea/aprobarea în şedinţa AGA a Regulamentului, UAT- urile membre ale ADI SIGD Arad, asumă faptul că restul serviciilor specifice serviciului de salubrizare, în afara celor cuprinse în  Regulament ca parte componentă a gestiunii ADI-SIGD ARAD, vor fi gestionate de către fiecare UAT membru individual, în conformitate cu prevederile din  Legea nr. 101/2006 și Legea nr. 51/2006 și a legislaţiei conexe acestor acte normative.
            În considerarea celor expuse, propun Consiliului local Macea  să aprobe Proiectul de hotărâre  nr.32/ 03.03.2023, privind aprobarea Contractului de delegare a gestiunii unor activități componente ale serviciului de salubrizare, în forma propusă de inițiator.

